### Как да изберем джанти за конкретен автомобил?



Джантите трябва да отговарят на изискванията на производителя на автомобила. Тези изисквания са описани в сервизната книжка на автомобила, на стикер на вратата на шофьора или в сайта на производителя. Това обикновено е буквено-цифров код във вида например: 8Jx19H2 PCD5x108 DIA75 ET45, където:


* 8 е ширината на джантата в инчове.
* J е вида на конструкцията на страничния ръб на джантата. В зависимост от вида тази буква може да е L, JJ, K или JK.
* 19 е диаметъра на джантата в инчове.
* H2 определя вида на гърбиците, които държат безкамерните гуми. В случая те са две, разположени от двете страни на диска. Те могат още да са:
	+ H - Hump само от едната страна.
	+ FH - Flat Hump - с плоска форма.
	+ AH - Asymmetric Hump - с асиметрична форма.
* PCD5x108 е броя на болтовете и диаметъра на центровете на монтажните отвори, на който са разположени.
* DIA75 е диаметъра на централния отвор.
* ET е офсета на джантата, който в случая е положителен и е равен на 45 мм.


Възможна е и следната съкратена индексация: 8х19/5х108 d75 et45, което на практика е същото.


### Кои параметри можем да променим при избор на джанти?


Най-добрият избор е джанти, които напълно отговарят на оригиналните, но ако все пак решите да промените нещо, то трябва да е в следните параметри:


* Диаметър на джантата - може да се избере по-голям диаметър или по-малък. И в двата случая има и предимства и недостатъци:
	+ По-голям диаметър джанти с **нископрофилни гуми** - това дава по-добра управляемост и увеличава сцеплението с пътното покритите. Но увеличава натоварването
	на окачването и главината, а също има голяма вероятност и от повреда на джантата, особено при движение по изровени пътища.
	+ По-малък диаметър джанти с **високопрофилни гуми** - това създава комфорт при движение, но възможно е в джантата да не побере спирачния диск, главината и супорта. Освен това се затруднява управляемостта и устойчивостта на автомобила.
* Ширина на джантата - допустимото отклонение е от 0,5 до 1 инч при диаметър от 14 инча и от 1 до 1,5 инча при диаметър над 15 инча. При по-голямо отклонение, гумата ще бъде или по-напомпана или недостатъчно напомпана, което ще се отрази на управляемостта и устойчивостта на автомобила. Ако търсите подходящи джанти 
за определен вид **гуми**(**gumi**), то тогава трябва да знаете, че ширината на джантата трябва да е с 25 до 30% по-малка от ширината на профила на гумата.
* Диаметърът на централния отвор може да е малко по-голям от диаметъра на главината, но не по-малък. При по-голям диаметър за монтаж и балансиране се използват допълнителни **втулки за джанти**.


